CELEX: 62020CN0104
Language: fi
Date: 2020-02-27 00:00:00
Title: Asia C-104/20: Ennakkoratkaisupyyntö, jonka Tribunal du travail de Nivelles (Ranska) on esittänyt 27.2.2020 – SD v. Habitations sociales du Roman Païs SCRL ja TE, Régie des Quartiers de Tubize ASBL:n konkurssipesän pesänhoitajana

11.5.2020   
            
            
               FI
            
            
               Euroopan unionin virallinen lehti
            
            
               C 161/37
            
         
      Ennakkoratkaisupyyntö, jonka Tribunal du travail de Nivelles (Ranska) on esittänyt 27.2.2020 – SD v. Habitations sociales du Roman Païs SCRL ja TE, Régie des Quartiers de Tubize ASBL:n konkurssipesän pesänhoitajana
      (Asia C-104/20)
      (2020/C 161/49)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal du travail de Nivelles
      
         Pääasian asianosaiset
      
      
         Kantaja: SD
      
         Vastaajat: Habitations sociales du Roman Païs SCRL ja TE, Régie des Quartiers de Tubize ASBL:n konkurssipesän pesänhoitajana
      
         Ennakkoratkaisukysymykset
      
      Onko tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (1) 3, 5 ja 6 kohtaa, luettuina Euroopan unionin perusoikeuskirjan 31 artiklan 2 kohdan valossa, sekä toimenpiteistä työntekijöiden turvallisuuden ja terveyden parantamisen edistämiseksi työssä 12.6.1989 annetun neuvoston direktiivin 89/391/ETY (2) 4 artiklan 1 kohtaa, 11 artiklan 3 kohtaa ja 16 artiklan 3 kohtaa – siltä osin kuin ne ovat esteenä jäsenvaltion lainsäädännölle, jossa ei velvoiteta työnantajia ottamaan käyttöön järjestelmää, jonka avulla kunkin työntekijän päivittäin suorittama työaika voidaan mitata (tuomio C-55/18, 14.5.2019) – tulkittava sillä tavoin, että ne ovat esteenä sille, että kansallisessa lainsäädännössä, käsiteltävässä asiassa Belgian siviililain 1315 §:ssä, jonka mukaan sen, joka vaatii velvoitteen täytäntöönpanoa, on näytettävä se toteen velvoitteen, ei säädetä käänteisestä todistustaakasta, kun työntekijä vetoaa tavanomaisen työaikansa ylittämiseen, kun:
      
                  —
               
               
                  tässä samassa kansallisessa lainsäädännössä, joka on käsiteltävässä asiassa Belgian lainsäädäntö, ei velvoiteta työnantajia ottamaan käyttöön luotettavaa järjestelmää, jonka avulla kunkin työntekijän päivittäin suorittama työaika voidaan mitata,
               
            
                  —
               
               
                  työnantaja ei ole oma-aloitteisesti ottanut käyttöön tällaista järjestelmää, ja
               
            
                  —
               
               
                  työntekijä näin ollen saatetaan tilanteeseen, jossa hänen on käytännössä mahdotonta osoittaa työajan ylittyminen?
               
            
         (1)  EUVL 2003, L 299, s. 9.
      
         (2)  EYVL 1989, L 183, s. 1.